Uudishimu ajab ilvese heinakuhjale või küüni katusele - loom tahab näha kaugele ja ümbrust jälgida, inimene võtab seda sissetungina oma valdustesse. Vahel piiluvad ilvesed metsas elavate inimeste akendest sisse. Vahel õnnestub ilvesel lähedalviibijad nii "ära võluda", et hiljem imestatakse: loom oli siinsamas, kuid ükski inimene ei vaadanud sinnapoole, või vaatas, aga ei näinud, nagu oleks kogu seltskond pimedusega löödud.